นายกรัฐมนตรี ชี้แนะข้าราชการทุกภาคส่วน ร่วมขับเคลื่อนยุทธศาสตร์ชาติ มุ่งเน้นการสร้างการรับรู้ที่ถูกต้อง
นายกรัฐมนตรี ชี้แนะข้าราชการทุกภาคส่วน ร่วมขับเคลื่อนยุทธศาสตร์ชาติ มุ่งเน้นการสร้างการรับรู้ที่ถูกต้อง พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานเปิดการสัมมนาบุคลากรภาครัฐ “ยุทธศาสตร์ชาติ ภาคปฏิบัติ:ร่วมขยับขับเคลื่อนภาครัฐเพื่อประชาชน” โดยสำนักงานคณะกรรมการข้าราชการพลเรือน หรือ ก.พ. จัดขึ้น พร้อมกล่าวว่า หลักการสำคัญคือข้าราชการ ทุกประเภท ทุกระดับตำแหน่งและทุกภูมิภาค ต้องบูรณาการทำงานร่วมกัน เพื่อเดินหน้าประเทศไปสู่ความมั่นคง มั่งคั่งและยั่งยืน โดยมีประชาชนเป็นศูนย์กลางและไม่ทิ้งใครไว้ข้างหลัง ซึ่งทุกคนต้องร่วมกันคิดและทำอย่างจริงจัง เน้นการเรียนรู้ ทั้งงานในระบบและนอกระบบให้มีประสิทธิภาพ อีกทั้งต้องทำความเข้าใจกับบุคคลภายนอกระบบ ให้เข้าใจถึงกฏหมายและกฏระเบียบต่างๆ ในการปฏิบัติ เพราะทุกวันนี้ประชาชนมักเกิดความเข้าใจผิดว่ารัฐบาลไม่แก้ไขปัญหาให้ ทั้งที่ความจริงอาจติดขัดเรื่องข้อกฏหมายและการเบิกจ่ายงบประมาณตามระเบียบนายกรัฐมนตรี ย้ำด้วยว่า สำหรับโครงการ ป.ย.ป. นั้น มีเป้าหมายเพื่อปฏิรูปประเทศ ขับเคลื่อนยุทธศาสตร์ชาติและสร้างความสามัคคี ทำให้เกิดความร่วมมือในภาครัฐด้วยกันเองและให้ประชาชนเข้ามามีส่วนร่วมมากยิ่งขึ้นภายในงานมีการนำเสนอผลงานของกำลังคนคุณภาพกลุ่มต่างๆ ที่สานักงาน ก.พ. ดูแล ผ่านกิจกรรมการพัฒนารูปแบบต่างๆ ซึ่งในทุกกิจกรรมจะมีการสร้างผลงานที่ตอบโจทย์ยุทธศาสตร์ชาติที่มีเป้าหมายสูงสุดเพื่อประชาชน